मलेसियामाथि सहज विजयसहित नेपाल फाइनलतर्फ
आसिफ शेखले अर्धशतक बनाएपछि नेपालले त्रिकोणात्मक ट्वान्टी २० शृंखलामा बुधबार मलेसियामाथि ६ विकेटको सहज विजय हात पारेको छ । नेपालले १ सय १५ रनको लक्ष्य ६.२ ओभर अगाडि नै पुरा गर्‍यो ।
काठमाडौँ — आसिफ शेखले अर्धशतक बनाएपछि नेपालले त्रिकोणात्मक ट्वान्टी २० शृंखलामा बुधबार मलेसियामाथि ६ विकेटको सहज विजय हात पारेको छ । नेपालले १ सय १५ रनको लक्ष्य ६.२ ओभर अगाडि नै पुरा गर्‍यो ।आसिफले बुधबार त्रिवि क्रिकेट मैदान कीर्तिपुरमा ३८ बलमा ७ चौका र १ छक्का प्रहार गर्दै ५७ रन बनाए । ट्वान्टी २० अन्तर्राष्ट्रियमा यो उनको दोस्रो अर्धशतक हो । गत वर्ष नेदरल्यान्ड्सविरुद्धको खेलबाट डेब्यु गर्दै उनले अविजित ५४ रन बनाए यता उनले पहिलो अर्धशतक बनाएका हुन् । अर्का ओपनर कुशल भुर्तेल १ रनमै आउट भए । रोहित पौडेल १० बलमा १२ रन बनाएर आउट भएपछि आसिफ र दीपेन्द्रले तेस्रो विकेटमा ७० रनको साझेदारी गरे । दीपेन्द्रले १७ बलमा १ चौका र १ छक्का प्रहार गरी २१ रन बनाए । डेब्यु गरिरहको विकेटकिपर ब्याटर दीलिप नाथ ७ बलमा ३ चौका प्रहार गर्दै १५ र कुशल मल्ल २ रन बनाई अविजित रहे । यसअघि टस जितेपछि पहिला ब्याटिङ गर्ने निर्णय गरेको मलेसियाले निर्धारित २० ओभरमा ८ विकेट गुमाई १ सय १४ रनमात्र बनाउन सक्यो । करण केसीले नेपाललाई उत्कृष्ट सुरुआत दिलाएका थिए । खेलको पहिलो बलमै करणले वीरनद्धिप सिंहलाई बोल्ड गरेका थिए । जुबाइदी जुल्किफले र कप्तान अहमद फैजले मलेसियाको इनिङस तान्ने प्रयास गरे पनि नेपाली बलरले कसिलो बलिङ प्रदर्शन गरेका थिए ।जुल्किफले १५ बल खेली ३ चौका र २ छक्का प्रहार गरी ३२ रन बनाए । उनलाई कुशल मल्लले बोल्ड गरे । फैजले ३८ बलमा ३ चौका प्रहार गरी २४ रन बनाए । सैयद अजिजले १४ र मोहम्मद अमिरले १६ रन बनाए ।कप्तान सन्दीप लामिछाने र करण केसीले २/२ विकेट लिए । सन्दीपले ४ ओभरमा २७ र र करणले ३ ओभरमा १६ रन खर्चे । दीपेन्द्रसिंह ऐरीले ४ ओभरमा १ मेडन राख्दै १४ रन खर्चेर १ विकेट लिए । अविनाश बोहराले ४ ओभरमा २६ रन खर्चेर १ विकेट लिए ।दुबै टोलीको प्रतियोगितामा यो दोस्रो खेल हो । आफनो पहिलो खेलमा दुबैले पपुवा न्यु गिनी (पीएनजी) विरुद्ध विजय हात पारेको थियो । नेपालले पहिलो खेलमा पीएनजीलाई १५ रनले पराजित गरेको थियो । मलेसियाले पीएनजीमाथी ८ रनको एतिहासिक विजय हात पारेको थियो ।नेपालले पीएनजीविरुद्ध सोमबार खेलेको टोलीबाट लोकेश बमको स्थानमा दीलिप नाथलाई खेलाएको छ । दीलिपको टवान्टी २० अन्तर्राष्ट्रियमा यो ‘डेब्यु’ खेल हो । उनी विकेटकिपिङका साथै ब्याटरको भुमिकामा छन । आसिफ शेख ब्याटरको रुपमा मात्र खेल्ने छन ।मलेसिया माथि विजय हात पारेमा नेपालको फाइनलको फाइनल प्रवेश सम्भावना बलियो हुनेछ । नेपालले मलेसियाविरुद्धको पछिल्ला ४ खेलमा ३ मा विजय हात पारेको छ । गत वर्ष नेपालमै भएको त्रिकोणात्मक टवान्टी २० शृंखलामा नेपालले मलेसियास“ग राउन्ड रोबिनको दुबै खेल जितेको थियो ।तर २०२२ को मार्चमा थाइल्यान्डमा भएको एसीसी टवान्टी २० छनोटमा मलेसियाले नेपाललाई २२ रनले पराजित गरेको थियो । सरभिन मुनिआउन्डीले ४ विकेट लिदैं प्लेयर अफ द म्याच बनेको थिए । उनले नै मंगलबार पीएनजीविरुद्ध ४ विकेट लिदैं प्लेयर अफ द म्याच प्रदर्शन गरेका थिए ।